CELEX: 32007R1139
Language: sk
Date: 2007-10-01 00:00:00
Title: Nariadenie Komisie (ES) č. 1139/2007 z  1. októbra 2007 o povolení L-arginínu ako kŕmnej doplnkovej látky (Text s významom pre EHP)

2.10.2007   
            
            
               SK
            
            
               Úradný vestník Európskej únie
            
            
               L 256/11
            
         
      NARIADENIE KOMISIE (ES) č. 1139/2007
   z 1. októbra 2007
   o povolení L-arginínu ako kŕmnej doplnkovej látky
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:
   
               (1)
            
            
               V nariadení (ES) č. 1831/2003 sa ustanovuje povoľovanie doplnkových látok na používanie vo výžive zvierat, ako aj dôvody a postupy na udeľovanie takýchto povolení.
            
         
               (2)
            
            
               Bola predložená žiadosť o povolenie L-arginínu ako aminokyseliny.
            
         
               (3)
            
            
               Vzhľadom na to, že žiadosť o povolenie bola podaná pred dátumom začatia uplatňovania nariadenia (ES) č. 1831/2003, bola predložená podľa smernice Rady 82/471/EHS z 30. júna 1982 o určitých výrobkoch používaných na výživu zvierat (2). Od 18. októbra 2004 sa na aminokyseliny, ich soli a analógy vzťahuje nariadenie (ES) č. 1831/2003. So žiadosťou by sa preto malo zaobchádzať ako so žiadosťou podľa článku 7 nariadenia (ES) č. 1831/2003.
            
         
               (4)
            
            
               S cieľom splniť požiadavky ustanovené v článku 7 nariadenia (ES) č. 1831/2003 boli na podporu žiadosti predložené dodatočné informácie.
            
         
               (5)
            
            
               Žiadosť sa týka povolenia L-arginínu ako kŕmnej doplnkovej látky pre všetky druhy zvierat, ktorá má byť zaradená do kategórie doplnkových látok „výživné doplnkové látky“ a funkčnej skupiny „aminokyseliny, ich soli a analógy“.
            
         
               (6)
            
            
               Európsky úrad pre bezpečnosť potravín (ďalej len „úrad“) dospel vo svojom stanovisku zo 17. apríla 2007 (3) k záveru, že L-arginín nemá nepriaznivé účinky na zdravie zvierat, zdravie ľudí ani na životné prostredie. Zároveň dospel k záveru, že L-arginín nepredstavuje žiadne iné riziko, na základe ktorého by v súlade s článkom 5 ods. 2 nariadenia (ES) č. 1831/2003 nebolo možné udeliť povolenie. Osobitné požiadavky na monitorovanie po jeho umiestnení na trh sa nepovažujú za potrebné. Referenčné laboratórium Spoločenstva zriadené nariadením (ES) č. 1831/2003 predložilo úradu správu o metóde analýzy kŕmnej doplnkovej látky v krmive. Z posúdenia uvedeného prípravku vyplýva, že podmienky na udelenie povolenia ustanovené v článku 5 nariadenia (ES) č. 1831/2003 sú splnené. Používanie uvedeného prípravku by sa preto malo povoliť podľa prílohy k tomuto nariadeniu.
            
         
               (7)
            
            
               Opatrenia ustanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Prípravok uvedený v prílohe, ktorý patrí do kategórie doplnkových látok „výživné doplnkové látky“ a do funkčnej skupiny „aminokyseliny, ich soli a analógy“, sa za podmienok ustanovených v uvedenej prílohe povoľuje ako doplnková látka vo výžive zvierat.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 1. októbra 2007
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v EÚ L 268, 18.10.2003, s. 29. Nariadenie zmenené a doplnené nariadením Komisie (ES) č. 378/2005 (Ú. v. EÚ L 59, 5.3.2005, s. 8).
   
      (2)  Ú. v. ES L 213, 21.7.1982, s. 8. Smernica naposledy zmenená a doplnená smernicou Komisie 2004/116/ES (Ú. v. EÚ L 379, 24.12.2004, s. 81).
   
      (3)  Stanovisko Vedeckej skupiny pre doplnkové látky a výrobky alebo látky používané v krmivách pre zvieratá k bezpečnosti a účinnosti výrobku L-arginín produkovaného fermentáciou mikroorganizmu Corynebacterium glutamicum (ATCC-13870) pre všetky druhy zvierat. Prijaté 17. apríla 2007. Vestník EFSA (2007) 473, s. 1 – 19.
   
      PRÍLOHA
      
                  Identifikačné číslo doplnkovej látky
               
               
                  Názov držiteľa povolenia
               
               
                  Doplnková látka
               
               
                  Zloženie, chemický vzorec, opis, analytická metóda
               
               
                  Druh alebo kategória zvieraťa
               
               
                  Maximálny vek
               
               
                  Minimálny obsah
               
               
                  Maximálny obsah
               
               
                  Iné ustanovenia
               
               
                  Koniec platnosti povolenia
               
            
                  mg/kg kompletného krmiva s vlhkosťou 12 %
               
            
                  Kategória výživných doplnkových látok. Funkčná skupina: aminokyseliny, ich soli a analógy
               
            
                  3c3.6.1
               
               
                  —
               
               
                  L-arginín
               
               
                  
                               
                           
                           
                              Charakteristika doplnkovej látky:
                              L-arginín 98 %
                              produkovaný mikroorganizmom Corynebacterium glutamicum (ATCC 13870)
                              C6H14N4O2
                              
                           
                        
                               
                           
                           
                              Analytická metóda:
                              Metóda Spoločenstva na stanovenie aminokyselín [smernica Komisie 98/64/ES, ktorou sa mení a dopĺňa smernica 71/393/EHS (1)]
                           
                        
               
                  Všetky druhy
               
               
                  —
               
               
                  —
               
               
                  —
               
               
                  —
               
               
                  22.10.2017
               
            
         (1)  Ú. v. ES L 257, 19.9.1998, s. 14.